CELEX: 52012PC0782
Language: fi
Date: 2012-12-19
Title: Ehdotus EUROOPAN PARLAMENTIN JA NEUVOSTON ASETUS tilinpäätösraportointiin ja tilintarkastukseen liittyvien yksittäistoimien tukemiseksi toteutettavasta unionin ohjelmasta vuosiksi 2014–2020

|
			
		
		
		52012PC0782
		
			Ehdotus EUROOPAN PARLAMENTIN JA NEUVOSTON ASETUS tilinpäätösraportointiin ja tilintarkastukseen liittyvien yksittäistoimien tukemiseksi toteutettavasta unionin ohjelmasta vuosiksi 2014–2020 /* COM/2012/0782 final - 2012/0364 (COD) */
			
				
		
		
			
			   	PERUSTELUT
1.           EHDOTUKSEN TAUSTA
Sisämarkkinat kuuluvat Euroopan unionin
tärkeimpiin saavutuksiin. Yhdentyminen ja hyvin toimivat sisämarkkinat ovat
välttämättömiä edellytyksiä Eurooppa 2020 ‑strategian onnistumiselle ja EU:n
talouden paluulle kestävälle kasvu-uralle vuonna 2008 alkaneen finanssikriisin
ja sitä seuranneen valtionvelkakriisin nujertamiseksi.
Pääomamarkkinat ovat maailmanlaajuiset, ja sen
vuoksi tilinpäätös- ja tilintarkastussääntöjen yhdenmukaistaminen
maailmanlaajuisella tasolla on olennainen tekijä pääomamarkkinoiden sujuvan
toiminnan ja myös EU:n yhdentyneiden rahoituspalvelumarkkinoiden toteuttamisen
kannalta. Sen sijaan, että EU olisi ottanut käyttöön oman alueellisen
tilinpäätösstandardikokoelman, mikä olisi merkinnyt lainsäädännön yhdenmukaistamista
EU:n tasolla mutta pahentanut samalla alueellisia eroja maailmanlaajuisella
tasolla, EU päätti vuonna 2002 ottaa käyttöön kansainväliset
tilinpäätösstandardit (IFRS-standardit).
Yhä useampien maiden siirtyessä käyttämään
IFRS-standardeja Euroopan on lisättävä painoarvoaan kansainvälisessä
standardisointiprosessissa saadakseen äänensä kuuluville. Tullakseen kuulluksi
unionin on löydettävä yhteinen linja. EFRAG[1],
joka toimii Euroopan komission teknisenä neuvonantajana
tilinpäätöskysymyksissä, on vähitellen alkanut esittää tulevien standardien
muodostamiseen tähtääviä teknisiä, uskottavia kannanottoja kansainvälisen
tilinpäätösstandardilautakunnan (IASB) standardisointiprosessissa. 
Sekä kansainvälisen standardisoijan että
Euroopan etuja edustavan organisaation on oltava riippumattomia, niillä on
oltava riittävästi kapasiteettia ja asiantuntemusta tuottaakseen laadukkaita
standardeja ja esittääkseen niitä koskevia kannanottoja. Lisäksi niillä on
oltava vankka rahoituksellinen pohja kyetäkseen hoitamaan yleisen edun mukaiset
tehtävänsä pitkällä aikavälillä.
Euroopan parlamentti ja neuvosto perustivat
vuonna 2009 näitä tarkoituksia varten rahoituspalveluihin,
tilinpäätösraportointiin ja tilintarkastukseen liittyvien yksittäistoimien
tukemiseksi toteutettavan yhteisön ohjelman[2].
Kyseinen ohjelma päättyy 31. joulukuuta 2013. Tämän asetuksen tarkoituksena on
uusia mainittu ohjelma seuraavaa rahoituskehystä (vuodet 2014–2020) varten ja
mahdollistaa kyseisen jakson aikana suorat rahoitusosuudet ohjelman tuensaajille
unionin talousarviosta. 
Ohjelman alkuperäisiä tuensaajia olivat
valvontakomiteat[3],
kansainvälisen tilinpäätösstandardikomitean säätiö (International Accounting
Standards Committee Foundation, IASCF), EFRAG ja julkisen edun
valvontalautakunta (Public Interest Oversight Board, PIOB). Päätös sisälsi myös
mahdollisuuden sisällyttää uusia tuensaajia ohjelman piiriin tai korvata
entisiä tuensaajia. 
Vuonna 2010 perustettiin Euroopan
valvontaviranomaiset, jotka ottivat hoitaakseen muun muassa aiempien
valvontakomiteoiden vastuualueet. Sen vuoksi tämän asetuksen tarkoituksena on
kasvattaa unionin rahoitusosuutta jäljelle jääneille tuensaajille, eli
IFRS-säätiölle (IASCF:n oikeudellinen seuraaja), EFRAG:lle ja PIOB:lle. 
1.1.        Tilinpäätösraportointi: IFRS-säätiö

Vuonna 2007 alkanut finanssimarkkinoiden
kriisi on tuonut esiin avoimuuden merkityksen ja nostanut sen vuoksi
tilinpäätösstandardit politiikan polttavimpien kysymysten joukkoon. Oli
ilmeistä, että yritysten suotuisan toimintaympäristön ja maailmanlaajuisesti
tasapuolisten toimintaedellytysten lisäksi tarvitaan avoimuutta ja
vertailtavuutta, jotka edistävät hyvin toimivia maailmanlaajuisia
pääomamarkkinoita. Valtion- ja hallitusten päämiehet eri puolilla maailmaa
tiedostivat yhtenäisten, laadukkaiden ja maailmanlaajuisten
tilinpäätösstandardien keskeisen merkityksen[4].

Euroopan unionin toimi suunnannäyttäjänä
päättäessään sisällyttää kansainväliset tilinpäätösstandardit (IFRS ja IFRIC)
unionin lainsäädäntöön. Asetuksen (EY) N:o 1606/2002 (”IAS-asetus”) mukaisesti
EU:ssa noteerattujen yritysten on laadittava konsolidoidut tilinpäätöksensä
käyttäen unionissa hyväksyttyjä kansainvälisiä tilinpäätösstandardeja.
Jäsenvaltiot voivat vaatia tai sallia, että kyseisiä standardeja käytetään myös
tilinpäätöksissä ja/tai listaamattomien yritysten tapauksessa. 
Tilinpäätökset, jotka eurooppalaiset yritykset
ovat laatineet käyttäen unionissa hyväksyttyjä IFRS-standardeja, hyväksytään
ilman oikaisuja useilla pääomamarkkinoilla eri puolilla maailmaa, muun muassa
Yhdysvalloissa, Australiassa ja Japanissa. Yhä useampien maiden hyväksyessä
IFRS-standardit tai lähentyessä niitä kehitys kulkee vääjäämättä kohti yhtä
yhtenäistä maailmanlaajuisesti hyväksyttyjen kansainvälisten
tilinpäätösstandardien kokonaisuutta.
Kansainväliset tilinpäätösstandardit
(IFRS-standardit) antaa IASB ja IFRIC-tulkinnat antaa kansainvälinen
tilinpäätöskysymysten tulkintakomitea (IFRIC). IFRS-säätiö toimii näiden kahden
organisaation kattojärjestönä ja huolehtii niiden sujuvasta toiminnasta ja asianmukaisesta
rahoituksesta. Laadukkaiden tilinpäätösstandardien laatimisesta vastaavan
elimen on oltava riippumaton, ja sillä on oltava riittävästi kapasiteettia
palkatakseen alan huippuosaamista edustavia työntekijöitä. Tätä varten se
tarvitsee vakaan, neutraalin, luotettavan ja ennakoitavan rahoituspohjan
pitkällä aikavälillä. 
Rahoituksen lisäksi on huolehdittava myös
siitä, että IFRS-säätiön hallinto tukee organisaation riippumatonta, uskottavaa
ja asianmukaista toimintaa. Säätiön hallintoon on tehty parannuksia viime
vuosina ennen kaikkea valvontaelimen (Monitoring Board) perustamisen kautta.
Valvontaelin perustettiin vastuuvelvollisuuden mahdollistamiseksi ja sen
varmistamiseksi, että yleinen etu on asianmukaisesti edustettuna
organisaatiossa. Neuvoa-antavan toimikunnan (Standards Advisory Council, SAC)
toimintaa tehostettiin, ja lisäksi perustettiin menettelyiden asianmukaisuutta
valvova komitea (Due Process Oversight Committee). Tarvitaan lisätoimia, jotta
voidaan varmistaa, että IFRS-säätiö vahvistaa asemaansa pääomamarkkinoiden
maailmanlaajuista luonnetta edustavana laadukkaiden standardien laatijana.
Tekemällä päätöksen N:o 716/2009 Euroopan
unioni on osoittanut halukkuutensa antaa IFRS-säätiölle (IASCF) tarvittavaa
taloudellista tukea vakaan yhteisrahoitusjärjestelmän muodossa. Unioni yhdessä
tiettyjen yksittäisten jäsenvaltioiden kanssa on alkanut osallistua
IFRS-säätiön rahoitukseen osuudella, joka on suhteutettu säätiön painoarvoon
maailmanlaajuisilla pääomamarkkinoilla. EU:n osuus IFRS-säätiön talousarviosta
varainhoitovuonna 2011 oli 4 229 165,14 euroa (17 prosenttia säätiön
kaikista tukikelpoisista menoista kyseisenä vuonna).
Valvontaelimen 9. helmikuuta 2012
julkaisemassa loppuraportissa IFRS-säätiön hallintorakenteesta[5] todetaan, että valvontaelimen
jäsenyys sidotaan rahoitusosuuteen, joka maksetaan IFRS-säätiön talousarvioon.
Sen vuoksi on olennaista, että EU osallistuu myös jatkossa IFRS-säätiön
talousarvion rahoittamiseen maailmanlaajuisen taloudellisen painoarvonsa
mukaan, jos Eurooppa haluaa säilyttää nykyisen asemansa kansainvälisten
tilinpäätösstandardien alalla. 
1.2.        Tilinpäätösraportointi:
Euroopan tilinpäätösraportoinnin neuvoa-antava ryhmä (EFRAG)
EFRAG perustettiin vuonna 2001 yksityiseksi
organisaatioksi, joka antaa Euroopan komissiolle teknistä asiantuntemusta
tilinpäätöskysymyksissä. Alussa EFRAG antoi komissiolle neuvoja pääasiassa
siitä, täyttääkö jokin unionissa hyväksyttäväksi suunniteltu kansainvälinen
tilinpäätösstandardi tekniset hyväksymisperusteet[6]. EFRAG on vähitellen omaksunut
itselleen roolin, jossa se pyrkii vaikuttamaan ennakoivasti IASB:n
standardisointityöhön. Se esittää kirjeitse standardiluonnoksia koskevia
kommentteja ja julkaisee varhaisessa vaiheessa valmisteluasiakirjoja
ajankohtaisista tilinpäätöskysymyksistä. EFRAG:n kirjeitse lähettämiä
kommentteja luetaan ja niihin viitataan eri puolilla maailmaa. 
Edustus ja äänioikeudet EFRAG:n
hallintoelimissä (kuten yleiskokouksessa ja valvontaelimessä (Supervisory
Board)) olivat alun perin sidoksissa rahoitusosuuteen, joka maksetaan EFRAG:n
talousarvioon. Tärkeimmistä teknisistä töistä vastuussa oleva teknisten
asiantuntijoiden ryhmä (Technical Expert Group, TEG) on aina ollut riippumaton.
Vuonna 2008 EFRAG:n hallinto uudistettiin
perusteellisesti sen vahvistuneen julkisen aseman ottamiseksi huomioon. Siitä
oli kehkeytymässä foorumi, joka edustaa Euroopan yhteistä linjaa
tilinpäätöskysymyksissä. Tavoitteena oli varmistaa tehostettu julkinen valvonta
ja vastuuvelvollisuus. 
EFRAG:n hallintoon tehtiin kaksi merkittävää
muutosta: 
·                        
siihen lisättiin suunnittelu- ja resurssikomitea
(Planning and Resource Committee, PRC), johon keskitettävään varhaisvaiheen
ennakoivaan työskentelyyn myös kansalliset standardoijat osallistuvat; ja
·                        
valvontaelimen asemaa vahvistettiin: sen jäsenet eivät
ole enää rahoitusta myöntävien organisaatioiden edustajia, vaan heidät nimetään
henkilökohtaisessa ominaisuudessa. Jäsenet edustavat eri sidosryhmiä, kuten
tilinpäätösten laatijia (myös pk-yrityksiä), käyttäjiä ja rahoituslaitoksia,
tai heillä on kokemusta julkissektorin tehtävistä, ja heidän kaikkien odotetaan
toimivan yleisen edun nimissä. Valvontaelimen 17 jäsenestä neljä on nk.
julkissektoritaustaisia jäseniä. Heillä on kokemusta julkissektorin tehtävistä,
ja komissio nimeää heidät. 
TEG on edelleen vastuussa EFRAG:n teknisen
työskentelyn olennaisista osista. Kaikki kansainvälisiä tilinpäätösstandardeja
koskevat EFRAG:n lausunnot on toimitettava TEG:n käsiteltäviksi ja
hyväksyttäviksi. TEG toimii riippumattomana teknisenä asiantuntijakomiteana. EFRAG:n
puheenjohtaja toimii TEG:n kokousten puheenjohtajana, ja EFRAG:llä on oma
sihteeristönsä (joka koostuu tilinpäätösalan ammattilaisista). Komissiolle
annettavat hyväksymisneuvot ja IASB:lle kirjeitse annettava kommentit
muodostavat pääosan TEG:n työstä. 
Valtaosa EFRAG:n kokouksista on avoinna
yleisölle, ja komission yksiköt voivat osallistua kokouksiin tarkkailijoina. 
Vuonna 2008 toteutettu kohdennettu
hallinnonuudistus mahdollisti sen, että EFRAG pystyi laajentamaan ennakoivaa
toimintaansa yhteistyössä Euroopan kansallisten standardoijien kanssa. Tulevina
kuukausina tehtävien uusien hallinnonuudistusten myötä EFRAG aikoo kehittää
edelleen keinoja varmistaa, että siitä kehittyy johtava foorumi, joka edustaa
EU:n yhteistä linjaa tilinpäätöskysymyksissä ja jonka kautta unioni voi esittää
kantansa IASB:lle. Tässä tarkoituksessa EFRAG aikoo tarkastella
hallintorakennettaan perusteellisesti uudelleen kansainvälisen
tilinpäätösraportoinnin alan viimeisimpien kehitysnäkymien perusteella.
Yhä useampien maiden hyväksyessä
IFRS-standardit EU:n on toteutettava toimia estääkseen vaikutusvaltansa ja
painoarvonsa asteittaisen menetyksen IASB:ssä. Sen vuoksi on erittäin tärkeää,
että Euroopan edut ovat hyvin edustettuina kansainvälisellä tasolla. Tämä
edellyttää Euroopan löytävän yhteisen, uskottavan ja teknisesti vakalla
pohjalla olevan linjan. 
EFRAG tarvitsee vakaata, pitkäaikaista ja
monipuolista rahoitusta toimiakseen uskottavasti ja riippumattomasti sekä
kyetäkseen tuottamaan huippuasiantuntijoiden laatimia laadukkaita asiakirjoja.
Lisäksi koko Euroopan linja on edustettuna vain, jos komissio yhteisrahoittaa
EFRAG:tä pienempien jäsenvaltioiden lukuun suurten jäsenvaltioiden ohella. 
Vuosien 2010–2013 rahoitusohjelman
tavoitteeksi asetettiin luotettavan rahoituksen tarjoaminen pitkällä
aikavälillä. Syyskuun 16. päivänä 2009 tehdyn EU:n rahoituspäätöksen
perusteella EU:n rahoitusosuus EFRAG:lle varainhoitovuonna 2011 oli 2 288 160
euroa (43 prosenttia EFRAG:n kyseisen vuoden kokonaisbudjetista).
Koska ohjelman tavoitteet on asetettu pitkälle
aikavälille, on vaikeaa tehdä johtopäätöksiä ainoastaan kahden kokonaisen
rahoitusvuoden jälkeen. Rahoituksesta tähän mennessä saatujen kokemusten
perusteella ohjelma on saavuttanut tärkeimmät tavoitteensa. Tämä on muun muassa
mahdollistanut sen, että EFRAG on kyennyt laajentamaan toimintaansa ja
työskentelemään ennakoivasti, kartoittamaan sidosryhmien näkemyksiä
tiedotustapahtumissa sekä lisäämään riippumattomuuttaan huolehtimalla itse
puheenjohtajansa palkan maksusta. Tähänastisia kokemuksia käsitellään
yksityiskohtaisemmin tämän ehdotuksen liitteenä olevassa komission yksiköiden
tekemässä ennakkoarvioinnissa. 
1.3.        Tilintarkastukset: julkisen
edun valvontalautakunta (PIOB)
Julkisen edun valvontalautakunta (PIOB) on
Madridissa perustettu voittoa tavoittelematon espanjalainen säätiö. PIOB:n tärkeimmät yhteistyökumppanit ovat
seurantaryhmä, joka edustaa kansainvälisiä sääntelyviranomaisia ja
instituutioita[7],
ja kansainvälinen tilintarkastajaliitto (International Federation of Accountants,
IFAC), joka on kirjanpitäjiä ja tilintarkastajia eri puolilta maailmaa edustava
yksityinen elin[8]. PIOB:ssä on kymmenen jäsentä, joista yksi toimii
sen puheenjohtajana. Euroopan komissio nimeää
kaksi sen jäsenistä.
PIOB:n jäsenet ovat henkilöitä, jotka
seurantaryhmä nimeää kolmeksi vuodeksi yhteisymmärryspöytäkirjan mukaan. PIOB edustaa hyvin monenlaisia sidosryhmiä, kuten lainsäätäjiä (esim. Euroopan parlamentti ja
kansalliset lainsäätäjät), finanssimarkkinoiden sääntely- ja
valvontaviranomaisia, mukaan lukien tilintarkastajien valvontaelimet,
kansallisia kirjanpito- ja tilintarkastusstandardien laatijoita,
tilintarkastajia ja tilintarkastusalaa yleensä, tilinpäätösten laatijoita
(yrityksiä), tilinpäätösten käyttäjiä (esim. sijoittajat, analyytikot, tutkijat
ja toimittajat) sekä tiedeyhteisöä.
PIOB:n tehtävänä on varmistaa, että
kansainvälisten tilintarkastusstandardien ehdottamisessa, laatimisessa ja
hyväksymisessä IFAC:ssä noudatetaan asianmukaista menettelyä, valvontaa ja
läpinäkyvyyttä koskevia vaatimuksia. Säätiötä hallinnoi johtokunta, jossa
jokainen PIOB:n jäsen on uskottuna miehenä.
Syyskuun 16. päivänä 2009 tehdyn EU:n
rahoituspäätöksen perusteella EU:n rahoitusosuus PIOB:lle varainhoitovuonna
2010 oli 286 231 euroa. Tämä oli 22 prosenttia PIOB:n tukikelpoisista
kokonaismenoista (1 301 050 euroa). Varainhoitovuonna 2011 EU:n rahoitusosuus
PIOB:lle oli 288 991,78 euroa, joka oli myös 22 prosenttia PIOB:n
tukikelpoisista menoista (1 313 599 euroa) kyseisenä vuonna.
Kokemukset PIOB:n yhteisrahoituksesta ovat
tähän mennessä olleet myönteisiä. Euroopan komissiolla on ollut kaksi kertaa
tilaisuus vierailla PIOB:n tiloissa (vuoden 2010 maaliskuussa ja vuoden 2011
huhtikuussa), ja se on myös käynyt läpi PIOB:n varainhoidon valvontaa. Euroopan
komissio on antanut PIOB:n henkilöstölle EU:n talousarviomenettelyitä koskevaa
koulutusta. Varainhoitovuosien 2010 ja 2011 toiminta-avustusten hallinnointiin
liittyvät toiminnot ovat käytännössä olleet molempien osapuolten kannalta
hyödyllinen oppimiskokemus. Tämä on helpottanut tulevien rahoitusosuuksien
tehokkaampaa hallinnointia.
EU:n yhteisrahoitus PIOB:lle toimii
esimerkkinä muille mahdollisille rahoittajille. Tällä hetkellä vain IFAC (78
prosentin osuudella) ja EU (22 prosentin osuudella) yhteisrahoittavat PIOB:tä.
Euroopan komissio pyrkii parhaillaan monipuolistamaan PIOB:n rahoitusta ja
lisäämään sen riippumattomuutta suhteessa tilintarkastusalaan. Monien
kansainvälisten instituutioiden odotetaan antavan PIOB:lle varoja jo
varainhoitovuodeksi 2013. Seurantaryhmä, PIOB ja IFAC ovat lisäksi luoneet
työryhmän, jonka tehtävänä on etsiä rahoittajaryhmiä eri puolilta maailmaa ja
saada ne vakuuttuneeksi siitä, että PIOB:lle kannattaa myöntää rahoitusta
vakaalta ja pitkäaikaiselta pohjalta.
Jos EU pienentäisi rahoitussitoumustaan
nykytasolta (22 prosenttia kokonaisbudjetista), se antaisi vääränlaisen viestin
ajankohtana, jona PIOB yrittää monipuolistaa rahoitusrakennettaan. Se olisi
erittäin vahingollista myös tilintarkastusmarkkinoilla tällä hetkellä
meneillään olevien uudistusten kannalta. Uudistusten tavoitteena on lisätä
yritysten, kansainvälisten tilintarkastusstandardien (ISA) laatijien ja
tilintarkastusalan valvontaviranomaisten riippumattomuutta.
2.           KUULEMISTEN JA VAIKUTUSTENARVIOINTIEN
TULOKSET
Vuosien 2010–2013 ohjelman perustamista
koskevaan komission päätösehdotukseen liittyvässä ennakkoarvioinnissa[9] komissio arvioi mahdollisia
rahoitusvaihtoehtoja. Ohjelman tavoitteena oli varmistaa, että kyseiset elimet
saavat vakaata, monipuolista, tervepohjaista ja riittävää rahoitusta ja että ne
pystyvät täyttämään tehtävänsä riippumattomasti ja tehokkaasti. On saatu
selkeää näyttöä siitä, että unionin yhteisrahoitus on tehokkain ja
asianmukaisin vaihtoehto mainittujen tavoitteiden saavuttamiseksi. 
Tähän ehdotukseen liittyvässä
ennakkoarvioinnissa komissio toteaa, että ohjelma on toistaiseksi täyttänyt
sille asetetut odotukset ja tavoitteet ja että sen rahoittamista olisi
jatkettava. Lisäksi rahoitusohjelma perustettiin pitkän aikavälin tavoitteiden
saavuttamista varten. Sen vuoksi on aiheellista ehdottaa sen jatkamista vuodet
2014–2020 kattavan seuraavan rahoituskehyksen aikana. 
3.           EHDOTUKSEN OIKEUDELLINEN SISÄLTÖ
3.1.        Oikeusperusta
Ehdotuksen oikeusperusta on Euroopan unionin
toiminnasta tehty sopimus ja erityisesti sen 114 artikla.
Monivuotisen rahoituskehyksen yhteydessä
hyväksytyn komission lainsäädäntöpolitiikan mukaisesti tätä rahoitusohjelmaa
ehdotetaan asetuksena.
3.2.        Toissijaisuusperiaate
Unionin ohjelma tarjoaa mahdollisuuden
osallistua eräiden elinten toiminnan rahoittamiseen, kun kyseiset elimet
edistävät unionin politiikkaan sisältyvää ja sitä tukevaa tavoitetta
tilinpäätösraportoinnin ja tilintarkastuksen alalla. Ehdotus on
toissijaisuusperiaatteen mukainen Euroopan unionista tehdyn sopimuksen
5 artiklan mukaisesti, sillä sen tavoitteita ei voida riittävällä tavalla
saavuttaa jäsenvaltioiden toimin, vaan ne voidaan toiminnan laajuuden ja
vaikutusten takia toteuttaa paremmin unionin tasolla.
3.3.        Suhteellisuusperiaate
Ehdotus on Euroopan unionista tehdyn sopimuksen
5 artiklassa vahvistetun suhteellisuusperiaatteen mukainen. Kuten
ennakkoarvioinnissa on määritetty, tässä asetuksessa ei ylitetä sitä, mikä on
tarpeen sen tavoitteiden saavuttamiseksi. Unionin rahoitusta ehdotetaan
annettavaksi tarkasti määritellyille, määrältään rajatuille merkittävimmille
rahoituspalvelualan elimille. Nykyisessä institutionaalisessa kehyksessä
toteutettavat uudet rahoitusjärjestelyt takaavat vakaan, monipuolisen,
tervepohjaisen ja riittävän rahoituksen, jonka turvin asianomaiset elimet
pystyvät täyttämään unioniin liittyvät tai unionin yleisen edun mukaiset
tehtävänsä riippumattomasti ja tehokkaasti.
Rahoitustukea myönnetään unionin yleiseen talousarvioon sovellettavista
varainhoitosäännöistä 25 päivänä lokakuuta 2012 annetussa Euroopan parlamentin
ja neuvoston asetuksessa (EU, Euratom) N:o 966/2012 ja unionin yleiseen
talousarvioon sovellettavista varainhoitosäännöistä annetun Euroopan
parlamentin ja neuvoston asetuksen (EU, Euratom) N:o 966/2002
soveltamissäännöistä 29 päivänä lokakuuta 2012 annetussa komission delegoidussa
asetuksessa (EU, Euratom) N:o ../…. vahvistettujen edellytysten mukaisesti.
4.           TALOUSARVIOVAIKUTUKSET
Unionin talousarviosta kaudella 2014−2020
käytettävä kokonaismäärä on käypinä hintoina 58,01 miljoonaa euroa.
Ohjelman kesto on seitsemän vuotta, joten se vastaa vuosien 2014–2020
rahoituskehyksen kestoa.
2012/0364 (COD)
Ehdotus
EUROOPAN PARLAMENTIN JA NEUVOSTON ASETUS
tilinpäätösraportointiin ja
tilintarkastukseen liittyvien yksittäistoimien tukemiseksi toteutettavasta
unionin ohjelmasta vuosiksi 2014–2020
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 114 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[10],
noudattavat tavallista
lainsäätämisjärjestystä,
sekä katsovat seuraavaa:
(1)       Euroopan parlamentin ja
neuvoston päätöksellä N:o 716/2009/EY[11]
perustettiin rahoituspalveluihin, tilinpäätösraportointiin ja tilintarkastukseen
liittyvien yksittäistoimien tukemiseksi toteutettava yhteisön ohjelma. Kyseisen
päätöksen perusteella Euroopan tilinpäätösraportoinnin neuvoa-antava ryhmä
(EFRAG), kansainvälisten tilinpäätösstandardien säätiö (IFRS-säätiö, joka on
kansainvälisen tilinpäätösstandardikomitean säätiön IASCF:n oikeudellinen
seuraaja) ja julkisen edun valvontalautakunta (PIOB) saavat 31 päivään
joulukuuta 2013 unionin yhteisrahoitusta toiminta-avustuksina. 
(2)       Vuonna 2008 alkanut
rahoitusmarkkinoiden kriisi on nostanut tilinpäätösraportoinnin ja
tilintarkastukset unionin politiikan polttavimpien kysymysten joukkoon. Hyvin
toimivalla yhteisellä tilinpäätösraportointikehyksellä on olennainen merkitys
sisämarkkinoiden, pääomamarkkinoiden tehokkaan toiminnan sekä yhdentyneiden rahoituspalvelumarkkinoiden
toteuttamisen kannalta EU:ssa.
(3)       Maailmantaloudessa tarvitaan
maailmanlaajuista tilinpäätöskäytäntöä. Kansainvälisen
tilinpäätösstandardilautakunnan, jäljempänä ’IASB’, laatimiin kansainvälisiin
tilinpäätösstandardeihin, jäljempänä ’IFRS-standardit’, siirrytään ja niitä
käytetään monilla lainkäyttöalueilla eri puolilla maailmaa. Tällaiset
kansainväliset tilinpäätösstandardit on tarpeen laatia noudattaen avointa ja
demokraattisesti vastuullista menettelyä. Unionin etujen on oltava riittävästi
edustettuina tässä kansainvälisessä standardisointiprosessissa, jotta voidaan
olla varmoja siitä, että unionin edut otetaan huomioon ja että
maailmanlaajuiset standardit ovat korkealaatuisia ja sopusoinnussa unionin
oikeuden kanssa.
(4)       Kansainvälisten
tilinpäätösstandardien soveltamisesta 19 päivänä heinäkuuta 2002 annetun
Euroopan parlamentin ja neuvoston asetuksen (EY) N:o 1606/2002[12] mukaan IFRS-standardit olisi
sisällytettävä unionin lainsäädäntöön, jotta yhtiöt, joiden arvopaperit on noteerattu
säännellyillä markkinoilla unionissa, soveltaisivat niitä, edellyttäen että
IFRS-standardit täyttävät kyseisessä asetuksessa säädetyt perusteet.
IFRS-standardeilla on siten merkittävä rooli sisämarkkinoiden toiminnassa, ja
siksi on unionin edun mukaista varmistaa, että IFRS-standardien laadinta- ja
hyväksyntäprosesseissa syntyy standardeja, jotka ovat yhdenmukaisia
sisämarkkinoiden oikeudellisen kehyksen vaatimusten kanssa.
(5)       IFRS-standardit antaa IASB ja
niihin liittyviä tulkintoja antaa kansainvälinen tilinpäätöskysymysten
tulkintakomitea, jotka molemmat ovat kansainvälisen tilinpäätösstandardien
säätiön elimiä. Sen vuoksi on tärkeää luoda soveltuvat rahoitusjärjestelyt
IFRS-säätiötä varten.
(6)       Liikkeeseenlaskijoita,
sijoittajia ja tilinpäätösraportointiprosessiin osallistuvia kirjanpitäjiä
edustavat eurooppalaiset järjestöt perustivat vuonna 2001 Euroopan
tilinpäätösraportoinnin neuvoa-antavan ryhmän, jäljempänä ’EFRAG’. EFRAG antaa
komissiolle asetuksen (EY) N:o 1606/2002 mukaisesti lausuntoja siitä, onko
hyväksymistä odottava IASB:n antama tilinpäätösstandardi tai kansainvälisen
tilinpäätöskysymysten tulkintakomitean tulkinta mainitussa asetuksessa
vahvistettujen hyväksymisperusteiden mukainen. EFRAG:stä on myös kehkeytymässä
elin, joka edustaa Euroopan yhteistä linjaa tilinpäätöskysymyksissä
maailmanlaajuisella tasolla. Tuota tehtävää hoitaessaan EFRAG esittää
kannanottoja IASB:n standardisointiprosessin aikana. 
(7)       On tarpeen, että unioni
varmistaa EFRAG:n rahoituksen jatkuvuuden ja osallistuu siten sen
rahoittamiseen, ottaen huomioon EFRAG:n keskeiset tehtävät sisämarkkinaoikeuden
ja -politiikan tukijana ja Euroopan etujen edustajana kansainvälisessä
standardisointiprosessissa.
(8)       Kansainvälisen
tilintarkastajaliiton, jäljempänä ’IFAC’, hallinnonuudistuksen seurannasta
vastaava kansainvälinen seurantaryhmä perusti vuonna 2005 lakisääteisen
tilintarkastuksen alalle julkisen edun valvontalautakunnan, jäljempänä ’PIOB’.
PIOB:n tehtävänä on valvoa kansainvälisten tilintarkastusstandardien (ISA) vahvistamiseen
johtavaa prosessia ja muuta IFAC:n harjoittamaa yleishyödyllistä toimintaa.
Kansainvälisiä tilintarkastusstandardeja voidaan hyväksyä sovellettavaksi
unionissa erityisesti sillä edellytyksellä, että ne on laadittu asianmukaisessa
menettelyssä julkisen valvonnan alaisena ja läpinäkyvyyttä noudattaen, kuten
tilinpäätösten ja konsolidoitujen tilinpäätösten lakisääteisestä
tilintarkastuksesta 17 päivänä toukokuuta 2006 annetun Euroopan
parlamentin ja neuvoston direktiivin 2006/43/EY[13] 26 artiklassa
edellytetään. Marraskuun 30 päivänä 2011 annetuissa uusissa tilintarkastusta
koskevissa säädösehdotuksissa kaavaillaan myös kansainvälisten
tilintarkastusstandardien käyttöönottoa EU:ssa[14].
(9)       Kansainvälisten
tilintarkastusstandardien sisällyttäminen unionin lainsäädäntöön ja PIOB:n
keskeinen tehtävä sen varmistamisessa, että standardit täyttävät direktiivissä
2006/43/EY asetetut vaatimukset, merkitsee, että on unionin edun mukaista
varmistaa, että standardien laadinta- ja hyväksyntäprosessissa syntyy standardeja,
jotka ovat sopusoinnussa sisämarkkinoiden oikeudellisen kehyksen kanssa.
Muutetussa direktiivin 26 artiklan 3 kohdassa, kuten direktiiviehdotuksen[15] 1 artiklasta käy ilmi, myös
nimenomaisesti tunnustetaan PIOB:n asema. Sen vuoksi on tärkeää varmistaa
soveltuvat rahoitusjärjestelyt PIOB:tä varten.
(10)     Tilinpäätösten ja
tilintarkastuksen alalla työskentelevät tahot ovat hyvin riippuvaisia
rahoituksesta, ja niillä on keskeinen ja sisämarkkinoiden toiminnan kannalta
ratkaisevan tärkeä asema unionissa. Päätöksellä N:o 716/2009/EY perustetun
ohjelman ehdotettuja tuensaajia on yhteisrahoitettu toiminta-avustuksilla
unionin talousarviosta, mikä on mahdollistanut sen, että ne ovat voineet
vahvistaa riippumattomuuttaan yksityisestä sektorista ja tilapäisestä rahoituksesta
ja lujittaa sitä kautta kapasiteettiaan ja uskottavuuttaan. 
(11)     Kokemus on osoittanut, että
rahoittamalla näiden tuensaajien toimintaa unioni varmistaa, että ne saavat
selkeää, vakaata, monipuolista, tervepohjaista ja riittävää rahoitusta ja että
ne pystyvät täyttämään yleisen edun mukaiset tehtävänsä riippumattomasti ja
tehokkaasti. Sen vuoksi olisi varattava riittävästi rahoitusta unionin
rahoitusosuuden avulla kansainvälisen tilinpäätös- ja
tilintarkastusstandardisoinnin ja erityisesti IFRS-säätiön, EFRAG:n ja PIOB:n
toiminnan tukemiseksi.
(12)     Rahoitusmalliensa muuttamisen
lisäksi IFRS-säätiö ja EFRAG ovat uudistaneet hallintoaan, jotta ne rakenteensa
ja menettelyidensä avulla varmasti suorittaisivat yleisen edun mukaiset
tehtävät riippumattomasti, tehokkaasti, avoimesti ja demokraattisen
vastuullisesti. IFRS-säätiölle luotiin vuonna 2009 valvontaelin julkisen
vastuuvelvollisuuden ja valvonnan varmistamiseksi, neuvoa-antavan toimikunnan
toimintaa on tehostettu, avoimuutta on lisätty ja vaikutustenarvioinnit on
virallistettu IASB:n asiaankuuluvan menettelyn pakollisena osana.
(13)     Koko ohjelman keston ajaksi
olisi vahvistettava kokonaismäärärahat, joita budjettivallan käyttäjä pitää
talousarvioasioissa tehtävää yhteistyötä ja moitteetonta varainhoitoa koskevan
Euroopan parlamentin, neuvoston ja komission välillä XX päivänä YY-kuuta
201Z tehdyn toimielinten sopimuksen [17] kohdan mukaisesti ensisijaisena
ohjeenaan vuosittaisessa talousarviomenettelyssä.
(14)     Unionin yleiseen talousarvioon
sovellettavista varainhoitosäännöistä 25 päivänä lokakuuta 2012 annettua
asetusta (EU, Euratom) N:o 966/2012 ja unionin yleiseen talousarvioon
sovellettavista varainhoitosäännöistä annetun Euroopan parlamentin ja neuvoston
asetuksen (EU, Euratom) N:o 966/2002 soveltamissäännöistä 29 päivänä
lokakuuta 2012 annettua komission delegoitua asetusta (EU, Euratom) N:o ../….[16], joilla turvataan unionin
taloudelliset edut, on tarpeen soveltaa ottaen huomioon yksinkertaisuuden ja
johdonmukaisuuden periaatteet budjettivälineiden valinnassa, niiden tapausten
määrän rajoittaminen, joissa komissiolla säilyy välitön toteuttamis- ja
hallinnointivastuu, ja resurssien määrän säilyminen oikeasuhtaisena verrattuna
resurssien käytöstä johtuvaan hallinnolliseen kuormitukseen. 
(15)     Tällä asetuksella
perustettavan yhteisrahoitusohjelman odotetaan edistävän sellaisia tavoitteita
kuin yritysten tilinpäätösten vertailtavuuden ja avoimuuden varmistaminen koko
EU:ssa, tilinpäätösstandardien maailmanlaajuinen yhdenmukaistaminen edistämällä
IFRS-standardien kansainvälistä hyväksymistä sekä lähentymisen ja laadukkaiden
kansainvälisten tilintarkastusstandardien edistäminen kaikissa jäsenvaltioissa.
Ohjelma edistää myös Eurooppa 2020 -strategiaa vahvistamalla
rahoituspalveluiden ja pääoman sisämarkkinoita sekä tukee strategian ulkoista
ulottuvuutta. 
(16)     Tässä asetuksessa olisi
säädettävä mahdollisuudesta eräiden elinten toiminnan yhteisrahoitukseen, kun
kyseiset elimet edistävät unionin politiikkaan sisältyvää ja sitä tukevaa
tavoitetta tilinpäätösraportointiin ja tilintarkastukseen liittyvien
standardien suunnittelun, hyväksymisen ja standardisointiprosessien valvonnan
alalla.
(17)     Unionin rahoitusta ehdotetaan
annettavaksi tarkasti määritellyille, määrältään rajatuille merkittävimmille
tilinpäätösraportoinnin ja tilintarkastusten alan elimille. Nykyisessä
institutionaalisessa kehyksessä toteutettavilla uusilla rahoitusjärjestelyillä
olisi taattava vakaa, monipuolinen, tervepohjainen ja riittävä rahoitus, jonka
turvin asianomaiset elimet pystyvät täyttämään unioniin liittyvät tai unionin
yleisen edun mukaiset tehtävänsä riippumattomasti ja tehokkaasti. 
(18)     Rahoitustukea olisi
myönnettävä unionin yleiseen talousarvioon sovellettavista
varainhoitosäännöistä 25 päivänä lokakuuta 2012 annetussa Euroopan parlamentin
ja neuvoston asetuksessa (EU, Euratom) N:o 966/2012 ja unionin yleiseen
talousarvioon sovellettavista varainhoitosäännöistä annetun Euroopan
parlamentin ja neuvoston asetuksen (EU, Euratom) N:o 966/2002
soveltamissäännöistä 29 päivänä lokakuuta 2012 annetussa komission delegoidussa
asetuksessa (EU, Euratom) N:o ../…. vahvistettujen edellytysten mukaisesti. Tällä asetuksella perustettava
yhteisrahoitusohjelma korvaa tuensaajien aiemman yhteisrahoitusohjelman. Sen vuoksi päätös N:o 716/2009/EY olisi kumottava
oikeusvarmuuteen liittyvistä syistä.
(19)     Jotta voidaan edistää unionin
etuja tilinpäätösraportoinnin ja tilintarkastusten aloilla ja mukautua
joustavasti mahdollisiin hallintoa koskeviin ja institutionaalisiin muutoksiin
kyseisillä aloilla, komissiolle olisi siirrettävä valta hyväksyä Euroopan
unionin toiminnasta tehdyn sopimuksen 290 artiklan mukaisesti säädösvallan
siirron nojalla annettavia delegoituja säädöksiä, jotka koskevat uusien
tuensaajien valintaa ohjelmaa varten. On erityisen tärkeää, että komissio asiaa
valmistellessaan toteuttaa asianmukaiset kuulemiset, myös asiantuntijatasolla.
Komission olisi delegoituja säädöksiä valmistellessaan ja laatiessaan
varmistettava, että asianomaiset asiakirjat toimitetaan Euroopan parlamentille ja
neuvostolle yhtäaikaisesti, hyvissä ajoin ja asianmukaisesti. 
(20)     Koska jäsenvaltiot eivät voi
riittävällä tavalla saavuttaa tämän asetuksen tavoitteita vaan ne voidaan
asetuksen laajuuden ja vaikutusten takia saavuttaa paremmin unionin tasolla,
unioni voi toteuttaa toimenpiteitä Euroopan unionista tehdyn sopimuksen
5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun
suhteellisuusperiaatteen mukaisesti tässä asetuksessa ei ylitetä sitä, mikä on
tarpeen näiden tavoitteiden saavuttamiseksi,
OVAT HYVÄKSYNEET TÄMÄN ASETUKSEN:
1 artikla
Kohde ja soveltamisala
1.           Perustetaan 1 päivän
tammikuuta 2014 ja 31 päivän joulukuuta 2020 väliseksi ajaksi unionin ohjelma,
jäljempänä ’ohjelma’, jolla tuetaan sellaisten elinten toimintaa, jotka
edistävät tilinpäätösraportointiin ja tilintarkastukseen liittyvien unionin
tavoitteiden saavuttamista
2.           Ohjelma kattaa toiminnot,
joilla tuetaan tilinpäätösraportointiin ja tilintarkastukseen liittyvän unionin
politiikan toteuttamista laatimalla standardeja tai osallistumalla niiden
laadintaan, soveltamalla, arvioimalla tai seuraamalla standardeja taikka
valvomalla standardisointiprosesseja.
2 artikla
Tavoitteet
1.           Ohjelman tavoitteena on
parantaa sisämarkkinoiden toimintaedellytyksiä tukemalla kansainvälisten
tilinpäätös- ja tilintarkastusstandardien avointa ja riippumatonta
kehittämistä.
2.           Tätä tavoitetta mitataan
erityisesti niiden maiden lukumäärällä, jotka käyttävät IFRS-standardeja
(International Financial Reporting Standards) ja kansainvälisiä
tilintarkastusstandardeja (International Standards on Auditing, ISA).
3 artikla
Ohjelman tuensaajat
1.           Ohjelmasta hyötyvät
seuraavat tuensaajat: 
a)         tuensaajat tilinpäätösraportoinnin
alalla:
–              
Euroopan tilinpäätösraportoinnin neuvoa-antava ryhmä
(EFRAG),
–              
kansainvälisten tilinpäätösstandardien säätiö
(IFRS-säätiö);
b)         tuensaaja tilintarkastuksen alalla:
julkisen edun valvontalautakunta (PIOB).
2.           Siirretään komissiolle valta
antaa delegoituja säädöksiä 9 artiklan mukaisesti uusien tuensaajien valitsemiseksi
ohjelmalle ja 1 kohdan muuttamiseksi sen mukaisesti. 
3.           Kaikkien uusien tuensaajien
on oltava voittoa tavoittelemattomia oikeushenkilöitä, jotka edistävät unionin
politiikkaan sisältyvää ja sitä tukevaa tavoitetta tilinpäätösraportoinnin ja
tilintarkastuksen alalla, ja jonkin 1 kohdassa luetellun tuensaajan suoria
seuraajia.
4 artikla
Avustusten myöntäminen
Ohjelmaan perustuva rahoitus myönnetään
toiminta-avustuksina. 
5 artikla
Avoimuus
Ohjelmasta rahoitusta saavan tuensaajan on
ilmoitettava näkyvästi, kuten verkkosivuilla, julkaisussa tai vuosiraportissa,
saaneensa rahoitusta Euroopan unionin talousarviosta.
6 artikla
Varainhoitoa koskevat säännökset
Kokonaismäärärahat tämän asetuksen
täytäntöönpanoa varten jaksolla 2014–2020 ovat 58 010 000 euroa
käypinä hintoina. 
7 artikla
Ohjelman toteutus
1.           Komissio toteuttaa ohjelman
unionin yleiseen talousarvioon sovellettavista varainhoitosäännöistä 25 päivänä
lokakuuta 2012 annetun Euroopan parlamentin ja neuvoston asetuksen (EU,
Euratom) N:o 966/2012 mukaisesti. 
2.           Komissio laatii ohjelman
toteutusta varten vuotuiset työohjelmat. Työohjelmissa määritetään tavoitteet,
odotetut tulokset, toteutusmenetelmä ja varojen kokonaismäärä. Niihin sisältyy
lyhyt kuvaus rahoitettavista toimista, maininta kullekin toimelle varatusta
rahamäärästä sekä alustava toteutusaikataulu. Niissä on mainittava avustusten
osalta prioriteetit, keskeiset arviointiperusteet ja yhteisrahoituksen
enimmäismäärä.
8 artikla
Euroopan unionin taloudellisten etujen
suojaaminen
1.           Komissio varmistaa
asianmukaisin toimenpitein, että tämän asetuksen mukaisesti rahoitettavia
toimia toteutettaessa unionin taloudelliset edut suojataan petoksia,
korruptiota ja muuta laitonta toimintaa ehkäisevillä toimenpiteillä,
tehokkailla tarkastuksilla ja, jos sääntöjenvastaisuuksia havaitaan, perimällä
aiheettomasti maksetut määrät takaisin sekä soveltuvin osin käyttämällä
tehokkaita, oikeasuhteisia ja ennalta ehkäiseviä seuraamuksia.
2.           Komissiolla ja sen
edustajilla sekä tilintarkastustuomioistuimella on valtuudet tehdä kaikkien
unionilta tämän ohjelman mukaisesti rahoitusta saaneiden avustuksensaajien,
toimeksisaajien ja alihankkijoiden osalta asiakirjoihin perustuvia ja paikalla
suoritettavia tarkastuksia. 
Euroopan petostentorjuntavirasto, jäljempänä ’OLAF’,
voi asetuksessa (Euratom, EY) N:o 2185/96 säädettyjen menettelyjen mukaisesti
tehdä niihin talouden toimijoihin kohdistuvia paikalla suoritettavia
todentamisia ja tarkastuksia, joille on suoraan tai välillisesti myönnetty
asianomaista rahoitusta, selvittääkseen, onko avustussopimukseen
tai -päätökseen taikka unionin rahoitusta koskevaan sopimukseen liittynyt
unionin taloudellisia etuja vahingoittavia petoksia, korruptiota tai muuta
laitonta toimintaa. 
Kolmansien maiden ja kansainvälisten järjestöjen
kanssa tehdyissä yhteistyösopimuksissa, avustussopimuksissa, avustuspäätöksissä
ja sopimuksissa, kun nämä ovat seurausta tämän asetuksen täytäntöönpanosta, on
nimenomaisesti annettava komissiolle, tilintarkastustuomioistuimelle ja
OLAFille valtuudet tehdä tällaisia tarkastuksia sekä paikalla suoritettavia
todentamisia ja tarkastuksia, sanotun kuitenkaan rajoittamatta ensimmäisen ja
toisen alakohdan soveltamista.
9 artikla
Siirretyn säädösvallan käyttäminen
1.           Siirretään komissiolle valta
antaa delegoituja säädöksiä tässä artiklassa säädetyin edellytyksin. 
2.           Siirretään 3 artiklan 2
kohdassa tarkoitettu valta antaa delegoituja säädöksiä komissiolle seitsemäksi
vuodeksi tämän asetuksen voimaantulopäivästä. 
3.           Euroopan parlamentti tai
neuvosto voi milloin tahansa peruuttaa 3 artiklan 2 kohdassa tarkoitetun
säädösvallan siirron. Peruuttamispäätöksellä lopetetaan tuossa päätöksessä
mainittu säädösvallan siirto. Päätös tulee voimaan sitä päivää seuraavana
päivänä, jona se julkaistaan Euroopan unionin virallisessa lehdessä, tai
jonakin myöhempänä, päätöksessä mainittuna päivänä. Päätös ei vaikuta jo
voimassa olevien delegoitujen säädösten pätevyyteen.
4.           Heti kun komissio on antanut
delegoidun säädöksen, komissio antaa sen tiedoksi yhtäaikaisesti Euroopan
parlamentille ja neuvostolle.
5.           Edellä olevan 3 artiklan 2
kohdan nojalla annettu delegoitu säädös tulee voimaan ainoastaan, jos Euroopan
parlamentti tai neuvosto ei ole kahden kuukauden kuluessa siitä, kun
asianomainen säädös on annettu tiedoksi Euroopan parlamentille ja neuvostolle,
ilmaissut vastustavansa sitä tai jos sekä Euroopan parlamentti että neuvosto
ovat ennen mainitun määräajan päättymistä ilmoittaneet komissiolle, että ne
eivät vastusta säädöstä. Euroopan parlamentin tai neuvoston aloitteesta
tätä määräaikaa jatketaan kahdella kuukaudella.
10 artikla
Arviointi
1.           Komissio antaa viimeistään
kuusi kuukautta ennen ohjelman päättymistä Euroopan parlamentille ja
neuvostolle kertomuksen ohjelman tavoitteiden saavuttamisesta. Kertomuksessa on
arvioitava ainakin ohjelman yleistä tarkoituksenmukaisuutta ja yhtenäisyyttä,
sen toteutuksen tehokkuutta sekä tuensaajien työohjelmalla yhdessä ja erikseen
saavutettuja tuloksia 2 artiklassa asetettuihin tavoitteisiin nähden.
2.           Kertomus toimitetaan
tiedoksi Euroopan talous- ja sosiaalikomitealle.
11 artikla
Kumoaminen
Kumotaan päätös N:o 716/2009/EY 1 päivästä
tammikuuta 2014.
12 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
SÄÄDÖSEHDOTUKSEEN LIITTYVÄ RAHOITUSSELVITYS
1.           PERUSTIEDOT EHDOTUKSESTA/ALOITTEESTA
1.1.        Ehdotuksen/aloitteen nimi 
Ehdotus
Euroopan parlamentin ja neuvoston asetukseksi tilinpäätösraportointiin ja
tilintarkastukseen liittyvien yksittäistoimien tukemiseksi toteutettavasta
unionin ohjelmasta vuosiksi 2014–2020
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[17] 
Toimintalohko: 12 Sisämarkkinat
Toiminto:
Rahoituspalvelut ja pääomamarkkinat 
1.3.        Ehdotuksen/aloitteen luonne 
¨ Ehdotus/aloite
liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[18].

X Ehdotus/aloite liittyy käynnissä olevan
toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 
1.4.        Tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
IFRS-standardien
maailmanlaajuisen käyttöönoton edistäminen 
EU:n
vaikutusvallan varmistaminen IFRS-standardien laadinnassa 
Tilintarkastusstandardien
laadinnan julkisen valvonnan riippumattomuuden edistäminen
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
Erityistavoite: Sisämarkkinoiden toimintaedellytysten parantaminen tukemalla
kansainvälisten tilinpäätös- ja tilintarkastusstandardien avointa ja
riippumatonta kehittämistä.
Toiminto (toiminnot) toimintoperusteisessa johtamis- ja
budjetointijärjestelmässä: 
12.03
Rahoituspalvelut ja pääomamarkkinat
1.4.3.     Odotettavissa olevat tulokset
ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Tuensaajien
(IFRS-säätiö, EFRAG ja PIOB) taloudellisen riippumattomuuden lisääminen
Tarpeellisten
resurssien antaminen EFRAG:lle, jotta se voi hoitaa Euroopan yleisen edun
mukaiset tehtävänsä
1.4.4.     Tulos- ja
vaikutusindikaattorit 
Selvitys siitä,
millaisin indikaattorein ehdotuksen/aloitteen toteuttamista seurataan
 Tulosindikaattori || Viimeisin tiedossa oleva tulos || Tavoite 
 IFRS-standardeja käyttävien maiden lukumäärä || Vuonna 2012 IFRS-standardit ovat käytössä noin 120 maassa || Kasvu vuoteen 2020 mennessä 
 EU:ssa hyväksyttyjen standardien prosenttiosuus niiden standardien lukumäärästä, jotka IASB antaa vuoteen 2020 mennessä || Lokakuun 29. päivänä 2012 IFRS-standardeista oli hyväksytty 89 prosenttia EU:ssa (124 standardia 139 standardista) || 100 prosenttia vuoteen 2020 mennessä   
 ISA-standardeja käyttävien EU-maiden lukumäärä || Vuoden 2012 lopussa 20 jäsenvaltiota on kokonaan hyväksynyt selkeytetyt ISA-standardit || Kaikki jäsenvaltiot hyväksyvät ja ottavat käyttöön korkealaatuiset ISA-standardit viimeistään vuonna 2020 
1.5.        Ehdotuksen/aloitteen
perustelut 
1.5.1.     Tarpeet, joihin
ehdotuksella/aloitteella vastataan lyhyellä tai pitkällä aikavälillä 
Tuensaajien
riippumattomuuden (myös koetun riippumattomuuden) lisääminen
tilinpäätösraportoinnin ja tilintarkastuksen alalla, jotta tuensaajat voivat
hoitaa yleisen edun mukaiset tehtävänsä tyydyttävällä tavalla.
1.5.2.     EU:n osallistumisesta saatava
lisäarvo
Ohjelman
päätavoitteena on varmistaa yritysten tilinpäätösten vertailtavuus ja avoimuus
koko EU:ssa ja maailmanlaajuisesti sekä edistää sitä kautta pääomamarkkinoiden
sujuvaa toimintaa EU:ssa ja maailmanlaajuisesti.
EU
on suurin IFRS-standardeja soveltava lainkäyttöalue (asetus N:o 1606/2002). On
etujemme mukaista tehdä kansainvälisistä tilinpäätösstandardeista
(IFRS-standardit) maailmanlaajuinen tilinpäätöskäytäntö ja varmistaa EU:n
edustajan osallistuminen IFRS-säätiön julkiseen valvontaan (koska
valvontaelimen jäsenyys sidotaan rahoitusosuuteen). 
Myös
Euroopan näkemyksiä edustavien merkityksellisten, uskottavien, riippumattomien
ja tulevien standardien muodostamiseen tähtäävien teknisten kannanottojen
esittäminen on olennaista tilinpäätösstandardien kehittämisen kannalta. EFRAG
on vastuussa kannanottojen esittämisestä.
EU
voi hyväksyä kansainvälisiä tilintarkastusstandardeja (ISA) direktiivin
2006/43/EY perusteella. Sen vuoksi on EU:n omien etujen mukaista varmistaa,
että tilintarkastusstandardit ovat korkealaatuisia ja että niiden
hyväksymisessä noudatettava prosessi on PIOB:n harjoittaman riippumattoman
julkisen valvonnan kohteena.
1.5.3.     Vastaavista toimista saadut
kokemukset
Meneillään
oleva rahoitus on toistaiseksi vastannut odotuksia.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut
Euroopan
komissio osallistuu aktiivisesti tuensaajien hallintouudistuksiin.
1.6.        Toiminnan ja sen
rahoitusvaikutusten kesto 
X Ehdotuksen/aloitteen mukaisen toiminnan kesto
on rajattu. 
–     
X  Ehdotuksen/aloitteen mukainen toiminta alkaa
1.1.2014 ja päättyy 31.12.2020. 
–     
¨  Rahoitusvaikutukset alkavat vuonna VVVV ja päättyvät vuonna VVVV. 
¨ Ehdotuksen/aloitteen mukaisen toiminnan
kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa
(hallinnointitavat)[19] 
X Komissio hallinnoi suoraan keskitetysti. 
¨ Välillinen keskitetty hallinnointi, jossa täytäntöönpanotehtäviä on siirretty:
–     
¨  toimeenpanovirastoille 
–     
¨  yhteisöjen perustamille elimille[20]

–     
¨  kansallisille julkisoikeudellisille elimille tai julkisen palvelun
tehtäviä hoitaville elimille 
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä. 
¨ Hallinnointi yhteistyössä jäsenvaltioiden kanssa. 
¨ Hajautettu hallinnointi yhteistyössä kolmansien maiden kanssa. 
¨ Hallinnointi yhteistyössä kansainvälisten järjestöjen kanssa (tarkennettava).
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset: 
2.           HALLINNOINTI 
2.1.        Seuranta- ja
raportointisäännöt 
Ilmoitetaan
sovellettavat aikavälit ja edellytykset
IFRS-säätiön
osalta: väli- ja loppuraportit
EFRAG:n
osalta: loppuraportit ja komission yksiköiden osallistuminen EFRAG:n kaikkiin
komiteoihin
PIOB:n
osalta: loppuraportit ja säännöllinen palaute seurantaryhmälle.
2.2.        Hallinnointi- ja
valvontajärjestelmä 
2.2.1.     Todetut riskit 
On
olemassa riski operatiivisten tavoitteiden jäämisestä saavuttamatta, jos
tuensaajien toiminnan tulokset eivät ole vuotuisissa ehdotuksissa kuvailtujen
alkuperäisten tavoitteiden mukaiset.
On
olemassa riski EU:n taloudellisten etujen / maineen vaarantumisesta, jos
komission yksiköt eivät onnistu yksilöimään menoja, jotka eivät ole
tukikelpoisia.
2.2.2.     Valvontamenetelmä(t) 
Riski
operatiivisten tavoitteiden jäämisestä saavuttamatta:
–
Tuensaajia pyydetään toimittamaan vuosiraportti kunkin ohjelman yksittäisten
tavoitteiden ja unionin yleiseen talousarvioon sovellettavista
varainhoitosäännöistä 25 päivänä lokakuuta 2012 annetussa asetuksessa (EU,
Euratom) N:o 966/2012 vahvistettujen suuntaviivojen mukaisesti.
–
Lisäksi sisämarkkinoiden ja palvelujen pääosaston operatiiviset vastuuyksiköt
ovat säännöllisesti yhteydessä tuensaajiin ja eritoten osallistuvat EFRAG:n
kaikkiin komiteoihin.
Riski
EU:n taloudellisten etujen vaarantumisesta:
–
Avustussitoumusten ja maksujen tarkastuksissa sisämarkkinoiden ja palvelujen
pääosastossa noudatetaan tiukennettua varainhoitoprosessia, ja tarkastukset
sisältävät asiaan liittyvää tausta-aineistoa (kuten väli- ja loppuraportteja,
tarkistettuja tilinpäätöksiä ja pääosaston pyytämiä yksittäisiä asiakirjoja)
koskevia asiakirjatarkastuksia. Tarkastukset dokumentoidaan tarkastuslistoihin,
jotka kaikki kuhunkin rahoitustapahtumaan osallistuvat (OIA, OVA, OVA2, FIA,
FVA, FVA2, AO) osapuolet täyttävät järjestelmällisesti, mukaan lukien
pääosaston rahoitusyksikön tekemät taloudellisten ja oikeudellisten seikkojen
tarkastukset hyväksymismerkinnän antamiseksi.
–
Pääosaston rahoitusyksikkö tekee järjestelmällisiä tarkastuksia paikalla kunkin
tuensaajan tiloissa ja tarkastaa yksityiskohtaisemmin tietyn otoksen
tapahtumista arvioidakseen tuensaajan varainhoidon valvontajärjestelmää ja
sisäistä valvontajärjestelmää sekä antaakseen tulojen ja menojen hyväksyjälle
lisävarmuuden siitä, että EU:n taloudellisilla eduilla on riittävä suoja.
Virheiden
enimmäismäärä on alle 2 prosenttia.
Tarkastusten
kustannukset olisivat noin 0,5 kokoaikavastaavaa tai 63 500 euroa vuodessa.
Tarkastuksista
saatava hyöty kattaisi 100 prosenttia vuosittain myönnettävästä määrästä. Määrä
käytetään asianmukaisesti ja noudattaen moitteettoman varainhoidon periaatetta.
2.3.        Toimenpiteet petosten ja
sääntöjenvastaisuuksien ehkäisemiseksi 
Ilmoitetaan käytössä
olevat ja suunnitellut torjunta- ja suojatoimenpiteet
Tiukennetut
varainhoitoprosessit toiminnallisine ja rahoitusta koskevine
ennakkotarkistuksineen 
Tuensaajien
kirjanpidon, vuosiraporttien ja tilintarkastustodistusten säännöllinen
analysointi 
Säännölliset
tarkastukset paikalla budjettijärjestelmien ja tarkastusten valvomiseksi
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat[21]
Monivuotisen rahoituskehyksen otsakkeiden ja
budjettikohtien mukaisessa järjestyksessä.
 Moniv. rahoitus-kehyksen otsake || Budjettikohta || Määräraha-laji || Rahoitusosuudet 
 Numero Nimi || JM/EI-JM ([22])   || EFTA-mailta[23]   || ehdokas-mailta[24]   || kolman-silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 
 1 || 12.0301 Tilinpäätösraportointi- ja tilintarkastusalojen standardit[25]   || Jaks. || EI || EI || EI || EI 
·      Uudet perustettaviksi esitetyt budjettikohdat: Ei ole.
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin 
milj. euroa käypinä hintoina (kolmen desimaalin
tarkkuudella)
 Monivuotisen rahoituskehyksen otsake: || Numero: 1 || Otsake: Älykäs ja osallistava kasvu 
 || PO MARKT ||   ||   || 2014 || 2015 || 2016 || 2017 || 2018 || 2019 || 2020 || 2021 || YHT. 
 ||  Toimintamäärärahat ||   ||   ||   ||   ||   ||   ||   ||   ||   
 || 12.0301 IFRS-säätiö || Sitoumukset || (1) || 4,335 || 4,422 || 4,510 || 4,600 || 4,692 || 4,786 || 4,882 || 0 || 32,227 
 || Maksut || (2) || 3,251 || 4,400 || 4,488 || 4,578 || 4,669 || 4,763 || 4,858 || 1,220 || 31,007 
 || 12.0301 EFRAG || Sitoumukset || (1a) || 3,162 || 3,225 || 3,290 || 3,356 || 3,423 || 3,491 || 3,561 || 0 || 23,508 
 || Maksut || (2a) || 2,372 || 3,209 || 3,274 || 3,339 || 3,406 || 3,474 || 3,543 || 0,891 || 22,617 
 || 12.0301 PIOB || Sitoumukset || (1a) || 0,306 || 0,312 || 0,318 || 0,325 || 0,331 || 0,338 || 0,345 || 0 || 2,275 
 || Maksut[26]   || (2a) || 0,000 || 0,306 || 0,312 || 0,318 || 0,325 || 0,331 || 0,338 || 0,345 || 1,930 
 || Tiettyjen ohjelmien määrärahoista katettavat hallintomäärärahat[27]   ||   ||   ||   ||   ||   ||   ||   ||   ||   
 || Budjettikohdan numero ||   || (3) || 0 || 0 || 0 || 0 || 0 || 0 || 0 ||   || 0 
 || MARKT PO:n määrärahat YHTEENSÄ || Sitoumukset || =1+1a+3 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 || Maksut || =2+2a+3 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Toimintamäärärahat YHTEENSÄ || Sitoumukset || (4) || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksut || (5) || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Tiettyjen ohjelmien määrärahoista katettavat hallintomäärärahat YHTEENSÄ || (6) ||   || 0 || 0 || 0 || 0 || 0 || 0 || 0 || 0 
 Monivuotisen rahoituskehyksen OTSAKKEE­SEEN <1> kuuluvat määrärahat YHTEENSÄ || Sitoumukset || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksut || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (viitemäärä) || Sitoumukset || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksut || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   || 2014 || 2015 || 2016 || 2017 || 2018 || 2019 || 2020 || YHT. 
 PO: MARKT || 
  Henkilöresurssit || 0,548 || 0,548 || 0,548 || 0,548 || 0,548 || 0,548 || 0,548 || 3,836 
  Muut hallintomenot || 0,025 || 0,025 || 0,025 || 0,025 || 0,025 || 0,025 || 0,025 || 0,175 
 MARKT PO YHTEENSÄ || Määrärahat || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0,573 || 0,573 || 0,573 || 0,573 || 0,573 || 0,573 || 0,573 || 4,011 
milj. euroa (kolmen desimaalin tarkkuudella)
   ||   || 2014 || 2015 || 2016 || 2017 || 2018 || 2019 || 2020 || YHT. 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 8,376 || 8,532 || 8,691 || 8,854 || 9,019 || 9,188 || 9,361 || 62,021 
 Maksut || 6,196 || 8,488 || 8,647 || 8,808 || 8,973 || 9,141 || 9,312 || 59,565 
3.2.2.     Arvioidut vaikutukset
toimintamäärärahoihin 
–     
¨  Ehdotus/aloite ei edellytä toimintamäärärahoja. 
–     
X  Ehdotus/aloite edellyttää toimintamäärärahoja
seuraavasti: Ei sovelleta (toiminta-avustukset)
3.2.3.     Arvioidut vaikutukset
hallintomäärärahoihin
3.2.3.1.  Yhteenveto 
–     
¨  Ehdotus/aloite ei edellytä hallintomäärärahoja. 
–     
X Ehdotus/aloite edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || 2014 || 2015 || 2016 || 2017 || 2018 || 2019 || 2020 || YHT. 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 0,548 || 0,548 || 0,548 || 0,548 || 0,548 || 0,548 || 0,548 || 3,836 
 Muut hallintomenot || 0,025 || 0,025 || 0,025 || 0,025 || 0,025 || 0,025 || 0,025 || 0,175 
 Monivuotisen rahoituskehyksen OTSAKE 5, välisumma || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 Monivuotisen rahoituskehyksen OTSAKKEESEEN 5[28] sisältymättömät   ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät, välisumma ||   ||   ||   ||   ||   ||   ||   ||   
 YHTEENSÄ || 0,573 || 0,573 || 0,573 || 0,573 || 0,573 || 0,573 || 0,573 || 4,011 
3.2.3.2.  Henkilöresurssien arvioitu
tarve
–     
¨  Ehdotus/aloite ei edellytä henkilöresursseja. 
–     
X  Ehdotus/aloite edellyttää henkilöresursseja
seuraavasti:
Arvio kokoaikaiseksi muutettuna (tai enintään
yhden desimaalin tarkkuudella)
   || 2014 || 2015 || 2016 || 2017 || 2018 || 2019 || 2020 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 
 XX 01 01 01 (päätoimipaikka ja komission edustustot EU:ssa) || 4,125 || 4,125 || 4,125 || 4,125 || 4,125 || 4,125 || 4,125 
 XX 01 01 02 (edustustot EU:n ulkopuolella) ||   ||   ||   ||   ||   ||   ||   
 XX 01 05 01 (epäsuora tutkimustoiminta) ||   ||   ||   ||   ||   ||   ||   
 10 01 05 01 (suora tutkimustoiminta) ||   ||   ||   ||   ||   ||   ||   
  Ulkopuolinen henkilöstö (kokoaikaiseksi muutettuna)[29]   
 XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || 0,375 || 0,375 || 0,375 || 0,375 || 0,375 || 0,375 || 0,375 
 XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 XX 01 04 yy [30]   || – päätoimipaikassa[31]   ||   ||   ||   ||   ||   ||   ||   
 – EU:n ulkopuolisissa edustustoissa ||   ||   ||   ||   ||   ||   ||   
 XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 Muu budjettikohta (mikä?) ||   ||   ||   ||   ||   ||   ||   
 YHTEENSÄ || 4,5 || 4,5 || 4,5 || 4,5 || 4,5 || 4,5 || 4,5 
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai pääosastossa
toteutettujen henkilöstön uudelleenjärjestelyjen tuloksena saadulla
henkilöstöllä sekä tarvittaessa sellaisilla lisäresursseilla, jotka toimea
hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Viisi AD- ja kuusi AST-virkaa, suhteutettu käsiteltyihin aineistoihin. Tehtävät: toimihenkilöiden tehtävien käynnistäminen ja tarkastaminen, yhteydenpito tuensaajaan, valvonta. 
 Ulkopuolinen henkilöstö || Yksi sopimussuhteinen toimihenkilö, suhteutettu käsiteltyihin aineistoihin. Tehtävät: kirjaaminen, avustaminen virkamatkojen suunnittelussa ja valmistelussa. 
3.2.4.     Yhteensopivuus monivuotisen
rahoituskehyksen kanssa 
–     
X  Ehdotus/aloite on vuosien 2014–2020 uutta
monivuotista rahoituskehystä koskevan ehdotuksen mukainen. 
–     
¨  Ehdotus/aloite edellyttää rahoituskehyksen asianomaisen otsakkeen
rahoitussuunnitelman muuttamista.
Selvitys rahoitussuunnitelmaan tarvittavista
muutoksista, mainittava myös kyseeseen tulevat budjettikohdat ja määrät
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista[32].
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät
3.2.5.     Ulkopuolisten tahojen
osallistuminen rahoitukseen 
–     
Ehdotuksen/aloitteen rahoittamiseen ei osallistu
ulkopuolisia tahoja. 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || 2014 || 2015 || 2016 || 2017 || 2018 || 2019 || 2020 || Yhteensä 
 IFRS-säätiö: omat varat ja kolmansilta osapuolilta saadut varat (Tuensaajan keskimääräinen yhteisrahoitusosuus 87 %) || 24,873 || 27,576 || 30,278 || 32,977 || 35,674 || 38,370 || 41,064 || 230,813 
 EFRAG: omat varat ja kolmansilta osapuolilta saadut varat (Tuensaajan keskimääräinen yhteisrahoitusosuus 60 %) || 4,338 || 4,675 || 4,910 || 5,044 || 5,277 || 5,409 || 5,439 || 35,093 
 PIOB: omat varat ja kolmansilta osapuolilta saadut varat (Tuensaajan keskimääräinen yhteisrahoitusosuus 78 %) || 1,084 || 1,106 || 1,128 || 1,151 || 1,174 || 1,197 || 1,221 || 8,061 
 Yhteisrahoituksella katettavat määrärahat YHTEENSÄ || 30,295 || 33,357 || 36,316 || 39,172 || 42,126 || 44,976 || 47,724 || 273,967 
3.3.        Arvioidut vaikutukset
tuloihin 
–     
X  Ehdotuksella/aloitteella ei ole vaikutuksia
tuloihin.
–     
¨  Ehdotuksella/aloitteella on vaikutuksia tuloihin seuraavasti:
–                   
¨         vaikutukset omiin varoihin 
–                   
¨         vaikutukset sekalaisiin tuloihin 
[1]               Euroopan tilinpäätösraportoinnin neuvoa-antava ryhmä.
[2]               Rahoituspalveluihin, tilinpäätösraportointiin ja
tilintarkastukseen liittyvien yksittäistoimien tukemiseksi toteutettavasta
yhteisön ohjelmasta 16 päivänä syyskuuta 2009 tehty Euroopan parlamentin ja
neuvoston päätös N:o 716/2009/EY (EUVL L 253, 25.9.2009, s. 8).
[3]               Euroopan arvopaperimarkkinavalvojien komitea (CERS),
Euroopan pankkivalvontaviranomaisten komitea (CEBS) ja Euroopan vakuutus- ja
työeläkevalvontaviranomaisten komitea (CEIOPS).
[4]               Vuonna 2009 annetun Lontoon julkilausuman jälkeen on
esitetty toistuvasti tämänsuuntaisia kehotuksia, viimeksi Los Cabosissa vuonna
2012.
[5]                      http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf
[6]               EFRAG on itse asiassa IAS-asetuksen johdanto-osan 10
kappaleessa mainittu elin. 
[7]               Seurantaryhmän jäsenet ovat seuraavat: Euroopan
komissio, kansainvälinen arvopaperimarkkinavalvojien yhteisö (International
Organization of Securities Commissions, IOSCO), Baselin pankkivalvontakomitea
(Basel Committee on Banking Supervision, BCBS), kansainvälinen
vakuutusvalvontaviranomaisten järjestö (International Association of Insurance
Supervisors, IAIS), finanssimarkkinoiden vakauden valvontaryhmä (Financial
Stability Board, FSB), kansainvälinen tilintarkastusten riippumattomien
sääntelyviranomaisten foorumi (International Forum of Independent Audit
Regulators, IFIAR) ja Maailmanpankki.
[8]               PIOB valvoo IFAC:tä yleisen edun kannalta. Myös
seuraavat IFAC:n kolme riippumatonta komiteaa voidaan välillisesti katsoa
PIOB:n yhteistyökumppaneiksi: kansainvälinen tilintarkastus- ja
varmennuslautakunta (International Auditing and Assurance Standards Board,
IAASB), eettisiä tilintarkastusstandardeja käsittelevä kansainvälinen
lautakunta (International Ethics Standards Board for Accountants, IESBA) ja
kansainvälinen tilintarkastusalan koulutusstandardilautakunta (International
Accounting Education Standards Board, IAESB).
[9]               KOM(2009) 14 lopullinen.
[10]             EUVL C… , …, s…
[11]             EUVL L 253, 25.9.2009, s. 8.
[12]             EYVL L 243, 11.9.2002, s. 1.
[13]             EUVL L 157, 9.6.2006, s. 87.
[14]             Direktiivin 26 artiklan muutettu teksti, joka esitetään
ehdotuksessa Euroopan parlamentin ja neuvoston direktiiviksi tilinpäätösten ja
konsolidoitujen tilinpäätösten lakisääteisestä tilintarkastuksesta annetun
direktiivin 2006/43/EY muuttamisesta, 1 artikla, KOM(2011) 778 lopullinen, ja
ehdotuksessa Euroopan parlamentin ja neuvoston asetukseksi yleisen edun
kannalta merkittävien yhteisöjen lakisääteistä tilintarkastusta koskevista
erityisvaatimuksista, 20 artikla, KOM(2011) 779 lopullinen.
[15]             Ehdotus Euroopan parlamentin ja neuvoston direktiiviksi
tilinpäätösten ja konsolidoitujen tilinpäätösten lakisääteisestä
tilintarkastuksesta annetun direktiivin 2006/43/EY muuttamisesta, KOM(2011) 778
lopullinen.
[16]             [...]
[17]             ABM: toimintoperusteinen johtaminen; ABB: toimintoperusteinen
budjetointi.
[18]             Sellaisina kuin nämä on määritelty varainhoitoasetuksen
49 artiklan 6 kohdan a ja b alakohdassa.
[19]             Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla osoitteessa
http://www.cc.cec/budg/man/budgmanag/budgmanag_en.html
[20]             Sellaisina kuin nämä on määritelty varainhoitoasetuksen
185 artiklassa.
[21]                    Jäljempänä mainittu budjettikohta 12.0301 liittyy vuosien 2014–2020
monivuotisen rahoituskehyksen uuteen nimikkeistöön. Se vastaa vuosien 2007–2013
monivuotisen rahoituskehyksen budjettikohtaa 12.0401.
[22]             JM = jaksotetut määrärahat; EI-JM = jaksottamattomat
määrärahat.
[23]             EFTA: Euroopan vapaakauppaliitto. 
[24]             Ehdokasmaat ja soveltuvin osin Länsi-Balkanin mahdolliset
ehdokasmaat.
[25]                    Budjettikohta
on ohjeellinen ja voi muuttua vuotuisessa menettelyssä.
[26]             Maksut PIOB:lle suoritetaan ilman ennakkomaksuja ja
yhdellä kertaa seuraavana vuonna.
[27]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[28]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[29]             CA = sopimussuhteiset toimihenkilöt; INT= vuokrahenkilöstö
(”Intérimaire”); JED = ”Jeune Expert en Délégation” (nuoremmat
asiantuntijat EU:n ulkopuolisissa edustustoissa); LA = paikalliset
toimihenkilöt; SNE = kansalliset asiantuntijat. 
[30]             Toimintamäärärahoista katettavan ulkopuolisen henkilöstön
enimmäismäärä (entiset BA-budjettikohdat).
[31]             Etenkin rakennerahastot, Euroopan maaseudun kehittämisen
maatalousrahasto (maaseuturahasto) ja Euroopan kalatalousrahasto.)
[32]             Katso toimielinten sopimuksen 19 ja 24 kohta.